2.3. “Kutubxonalar ishini samarali tashkil etish” moduli
3-mavzu. Kovorking zonalari: kutubxonalardagi yangi formatlar (foye, koridor, faollar zali, maktab hovlisi, oshxona va boshqa hududlarda kitob o‘qish zonalarini va uni muhokama qilish zonalarini yaratish)
(2 soat amaliy mashg‘ulot)

Ishning maqsadi: Maktabdagi kovorking maydoni: zamonaviy ta'lim maydoni. Nima uchun maktabda bunday zonani yaratish kerak? Kovorking maydoniga tashrif buyurishning qanday afzalliklari bor? Zamonaviy ta'lim maydonini qanday yaratish va uni nima bilan jihozlash kerak? Zamonaviy maktablarda o‘quvchilarning ham, o‘qituvchilarning ham shaxsiy rivojlanishiga hissa qo‘shadigan o‘ziga xos ta’lim makonini yaratish,  maktab kutubxonalarida kovorking zonalarini  tashkil etishdan maqsad, ularning afzalliklari va  bu zonalarini tashkil etish uchun amalga oshirilishi zarur bo‘lgan ishlar, zamonaviy maktablarda zamonaviy ta’lim maydonini yaratish .
	      Kutiladigan natija: Tinglovchi zamonaviy maktablarda o‘quvchilarning ham, o‘qituvchilarning ham shaxsiy rivojlanishiga hissa qo‘shadigan o‘ziga xos ta’lim makonini yaratishning afzalliklari organadi.
[image: https://static.tildacdn.com/tild3164-6434-4262-b033-376465656263/819c118d8b4d1ce6550e.jpg]	      Tushunchalar: zamonaviy maktab, kovorking, taqdimotKovorking zonalarini tashkil etish. Jismoniy makonni moslashuvchan va samarali tarzda taqsimlash. Birgalikda ishlash, yozish, o'qish. Kutubxonalar kovorking zonalari uchun zamonaviy texnologik vositalar (Wi-Fi, printerlar, skanerlar va o'quv materiallari). Kovorking zonalarida seminarlar, master-klasslar, tadbirlar va tarmoq qurish imkoniyatlari taqdim etish. Kovorking makonlarida ijodiy muhitni yaratish. Kitoblar o‘qish, yangi loyihalarni ishlab chiqish, innovatsiyalarni yaratish va startaplarni rivojlantirish. 
Reja:
1. Kovorking zonalarining ahamiyati va afzalliklari.
2. Kutubxonada turli hududlar uchun Kovorking zonalar yaratish. 
3. Kovorking zonalari dizaynida muhim jihatlar.  

[bookmark: _GoBack]“Bir soʻz” metodi: bu metod maqsadi berilgan savolga bir soʻz bilan boshqalarga oʻxshamagan javob topish.
 	Respublikamizda Prezidentimiz tashabbusi bilan   barcha sohalar kabi ta’limning jami yo‘nalishlari, jumladan, maktabgacha va maktab ta’limi tizimida ham sifat va samaradorlikni oshirish, faoliyatni tubdan takomillashtirish, maktab ta’limiga o‘qitishning ilg‘or metodlarini joriy etish maqsadida keng ko‘lamli ishlar amalga oshirilmoqda.
[image: https://static.tildacdn.com/tild3837-6236-4662-b964-653038613536/IMG_7383.jpg]	O‘quvchi-yoshlarning sifatli ta’lim-tarbiyasi uchun zarur shart-sharoitlarni yaratish maqsadida 2019-yilning 26-noyabrida O‘zbekiston Respublikasi Prezidenti Shavkat Mirziyoyevning «Zamonaviy maktablar»ni tashkil etish chora-tadbirlari to‘g‘risida»gi qarori imzolandi. Mamlakatimizda 2020-2022-yillardan «Zamonaviy maktab» loyihasi bo‘yicha umumta’lim maktablarini qurish, rekonstruksiya qilish, ta’mirlash va jihozlashga mablag’lar yo‘naltirila boshlandi. Prezidentimiz tomonidan «Zamonaviy maktablar»larga qo‘yiladigan talablar, ularrning darsliklar, o‘quv qo‘llanmalar, badiiy va boshqa adabiyotlar bilan ta’minlanganlik darajasi, o‘quv-tarbiya jarayoni hamda darsdan tashqari faoliyatiga hamda rahbar va pedagog kadrlariga qo‘yiladigan talablar, shuningdek darsdan tashqari talablarni ishlab chiqish va tasdiqlash to‘g‘risida ko‘rsatmalar berildi.
	Zamonaviy maktab - bu  o‘quvchilarning ham, o‘qituvchilarning ham shaxsiy rivojlanishiga hissa qo‘shadigan o‘ziga xos ta’lim makonidir. Oddiy maktab sinflari farqli o‘laroq bu maqsadlar uchun hozirgi kunda mos kelmaydi, desak bo‘ladi. Sababi hozirgi “Zamonaviy maktablar” dagi muhit ta’lim oluvchilarni va beruvchilarni ilhomlantiradigan, ishonch bag‘ishlaydigan, ishga yo‘naltiradigan bo‘lishi kerak. Bu vazifalarni bajarishda bizga maktab kutubxonalarida tashkil etiladigan kovorking zonasi yordam beradi.
	Kovorking nima? Maktabda bunday zonani nima uchun tashkil etish kerak? Kovorkingga borishning qanday foydasi bor? Zamonaviy ta’lim makonini qanday yaratish va uni nimalar bilan jihozlash mumkin?, - degan savollar tug‘iladi.
	Kovorking (inglizcha co-working – “birgalikda ishlash” soʻzidan olingan) — istalgan kishi ijaraga ish joyi olishi mumkin bo'lgan makon. Bunday joylar frilanser, tadbirkor va masofadan ishlaydigan xodimlar orasida ommalashgan. Birgalikda ishlash uchun joylar an'anaviy ofislarga muqobil variant bo'lib xizmat qiladi.
	
	Maktabdagi kovorking - bu o‘quvchilar o‘qishi,o‘zaro bir-birlari bilan muloqot qilishi, fikr almashishi va dam olishi mumkin bo‘lgan qulay joydir. Zamonaviy maktab kutubxonalarida kovorking zonalarini tashkil etishdan maqsad o‘quvchilarda кutubxonalarning zerikarli ekanligi haqidagi tasavvurni o‘zgartirish va ularni ilhomlantiradigan, ijtimoiy faolligini oshiradigan va rag‘batlantiradigan, o‘zlarini erkin his qilib ham dam olib, ham bilim oladigan muhit yaratishdir.
	Bunday zamonaviy bilim olish, ijod qilish, ixtirolar qilish, izlanish makoni ta’lim sifatini oshirishning manbalaridan biridir. Bu yangi odamlar bilan tanishish orqali izlanish va bilim olish imkoniyatidir. Maktablardagi kovorking zonalari o‘quv yoki hayotiy vazifani hal qilishda yordam bera oladigan, o‘quvchilar va  o‘qituvchilarning kirishi chegaralanmagan makondir. 
                          Maktabda kovorking qanday tashkil etiladi?
	Kovorking hududini deyarli har qanday maktabda, yani uni tubdan o‘zgartirmasdan yaratish mumkin. Foye, koridor, faollar zali, maktab hovlisi, oshxona va boshqa hududlarda kitob o‘qish zonalarini va uni muhokama qilish zonalarini yaratish mumkin. Ammo  buning uchun eng maqbul joy bu - kutubxonadir. Мaktab kutubxonasi alohida xona shaklida bo‘lishi shart emas, u ta’lim beriladigan hamma joyda, boshqacha aytganda, o‘quvchi bor joyda mavjud bo‘lishi kerak. Buning uchun makonni ishchi zona, taqdimot zonasi va dam olish zonalariga ajratib, mebel bilan jihozlash kerak.
	Ishchi zona: Kovorkingning ushbu qismida ishlash, muloqot va jamoaviy ijod uchun sharoitlar yaratiladi. Zona mebel, stellajlar, orgtexnika bilan jihozlanadi. Ish joyi shunday tashkil etilishi kerakki, har bir xohlovchi uchun joy topilsin.
	Taqdimot zonasi:Taqdimot qismida ma’ruzalar, seminarlar va mahorat darslari o‘tkaziladi. Ommaviy chiqishlar uchun proyektor yoki interaktiv doska bilan jihozlanishi talab etiladi. Foydalanuvchilarga qulaylik yaratish maqsadida hudud zamonaviy yumshoq o‘rindiqlar, o‘zgacha dizayndagi divanlar bilan jihozlanadi.
	Dam olish zonasi: Maktab o‘quvchilari va o‘qituvchilar darslar orasidagi tanaffuslarda dam olishlari mumkin bo‘lgan joy. Bu hudud boshqa hududlardan   ajralib turishi kerak bo‘ladi, sababi yumshoq va qulay mebellar, o‘ziga xos ko‘rinishdagi kitob javonlari va stol o‘yinlari bilan jihozlagan zona o‘quvchilarni kutubxonaga yanada jalb qilishga yordam beradi. Tinch, dam olishga moyil yaratilgan muhit albatta o‘quvchilarni befarq qoldirmaydi.
	Zamonaviy maktabda tashkil etilgan kovorking zonasi ta’lim muassasasi imijini yanada oshiradi, o‘ziga xos uslub yaratishga yordam beradi. Bora-bora bu joy o‘quvchilar orasida mashhur bo‘lib, yumshoq o‘rindiqqa qulay joylashib olib, uy vazifasini bajarishlari yoki keyingi darslarga tayyorgarlik ko‘rishlari uchun sokin maskanga aylanishi mumkin.
	Bolalar kovorkingga kelib, u yerda vaqt o‘tkazishni xohlashlari uchun xonalar maxsus mebellar bilan jihozlangan bo‘ladi va albatta ularni ko‘chirish, guruh yoki individual ishlashga moslashtirish mumkin. Kitoblar, o‘quv qo‘llanmalari va boshqa uncha katta bo‘lmagan predmetlarni saqlash uchun stellajlar, o‘zgaruvchan o‘quv maydonini yaratish uchun parta va stullar. Xullas, o‘quvchilar bu yaratilgan kovorking zonalarida o‘zlarini erkin his qilib turli o‘zgarishlar qilishlari mumkin, o‘zaro muloqot, guruhlarda ishlash, bilim olish ular uchun chegaralanmagan bo‘ladi.
1. Kovorking zonalarining ahamiyati va afzalliklari  
1. Har tomonlama qulaylik: har xil turdagi foydalanuvchilar – talaba, o‘qituvchi, tadqiqotchi yoki ijodkor uchun mos sharoit yaratadi.  
2. Hamkorlik va ijodiy muloqot: ko-vorking zonalari foydalanuvchilarga birgalikda ishlash, bilim va g‘oyalarni almashish imkonini beradi.  
3. Ko‘p maqsadli foydalanish: kutubxonaning turli hududlarini o‘qish, muhokama qilish va ijod qilish uchun maxsus jihozlash orqali uning imkoniyatlarini kengaytiradi.  
2. Kutubxonada turli hududlar uchun кovorking zonalar yaratish  
1. Foye va kirish joyi:  
   – Kutubxona foyesini ijodiy va qulay kutib olish zonasiga aylantirish mumkin.  
   – Kichik stollar, yumshoq o‘rindiqlar va devorlardagi motivatsion yozuvlar foydalanuvchilarni ilhomlantiradi.  
   – Mobil telefonlarni quvvatlash punktlari va bepul Wi-Fi mavjudligi zarur.  
2. Koridorlar:  
   – Koridorlarni kichik o‘qish burchaklariga aylantirish uchun baland stullar yoki deraza yonidagi bar uslubidagi stollar qo‘yish mumkin.  
   – Ilhom beruvchi posterlar yoki iqtiboslar joylashtirish foydalanuvchilarning qiziqishini oshiradi.   
3. Faollar zali:  
   – Ushbu hududni jamoaviy muhokamalar, kitoblar taqdimoti yoki ijodiy seminarlar uchun moslashtirish mumkin.  
   – Harakatchan o‘rindiqlar va multimediya vositalari (ekran, proyektor) bilan jihozlash maqsadga muvofiq.      
4. Maktab hovlisi:  
   – Ochiq havoda o‘qish zonalari: Yumshoq gilamlar yoki maxsus stol-o‘rindiqlar bilan jihozlangan burchaklar.  
   – Daraxt soyasida joylashgan o‘qish zonalari, tabiat bilan uyg‘unlikda, o‘qishga rag‘batni oshiradi.  
5. Oshxona yoki kafe zonasida:  
   – Qulay stollar va yorug‘burchaklarda o‘qish yoki kitoblarni muhokama qilish uchun joylar tashkil etish.  
   – “Qahva bilan kitob” formatidagi tadbirlar uchun maxsus burchak ajratish.  
3. Kovorking zonalari dizaynida muhim jihatlar  
1. Foydalanuvchilarga moslashuvchanlik:  
   – Stol va o‘rindiqlarni turli shakllarda joylashtirish imkoniyatini yaratish.  
2. Chiroq va yorug‘lik dizayni:  
   – Har bir zona o‘qish va ishlash uchun optimal yorug‘likka ega bo‘lishi kerak.  
3. Ovozning boshqarilishi:  
   – Muhokama va sukunat talab qilinadigan hududlarni bir-biridan ajratish uchun ovoz yutuvchi materiallardan foydalanish.  
4. Ergonomika:  
   – Foydalanuvchilar uchun qulay o‘rindiqlar va ish joylari.  
5. Dekor va ilhom:  
   – Tabiiy ranglar va qulay muhitni aks ettiruvchi dekor elementlari joylashtirish.  
  

Faoliyat va tadbirlar  
– “Birgalikda o‘qish” kunlari: mavzuga asoslangan kitoblarni o‘qish va muhokama qilish.   
– Master-klasslar va treninglar: ijodkorlik, ilmiy tadqiqot yoki til o‘rganish bo‘yicha ochiq darslar.  
– Mini-kvestlar: foydalanuvchilarni kutubxonadagi kitoblar yoki tarix bilan tanishtiruvchi interaktiv o‘yinlar.  
   
“ISM” metodi 
Har bir ishtirokchi o‘z ismini vertikal tarzda yozadi. Har bir harfiga bugungi darsdagi tushunchalarni yozish lozim bo‘ladi.
Sh – Shuturm
a – alifbo
v – vi-Fi
k – kovorking
a – aylana
t – telefon
Xulosa
	Xulosa qilib shuni aytish mumkinki, bugun insoniyat duch kelayotgan barcha muammolarga yechim va ertangi farovon hayotimizning kafolati sifatli ta’lim olishdir.Maktab kutubxonalaridagi kovorking esa - bu o‘qish va ishlash uyda yoki partada o‘tirgandan ko‘ra yoqimliroq va samaraliroq bo‘lgan joy, bu unumdorlik va ijodkorlikka undaydigan rag‘batlantiruvchi muhitdir. Bu yerda o‘z orzularingiz va loyihalaringizni amalga oshirish uchun erkinlik va moslashuvchanlik yetarli. Nima uchun aynan kovorking zonalari tashkil etilgan maktab kutubxonalari eng yaxshi kutubxonalar hisoblanadi, degan savolga javob shundan iboratki, ulardagi shakl mazmunga mos keladi ular zamonaviy ta’lim maydonidir. Taklif etilayotgan sharoitlar bilim olish, hordiq chiqarish va ko‘ngil ochish uchun juda qulay va ta’limga bunday yondashuv bilim sifatini oshiradi va o‘quvchilarga ortiqcha  yuklama bermaydi.
	Kovorking zonalari kutubxonalarni yanada faol va interaktiv markazga aylantirish uchun samarali vositadir. Turli hududlarda qulay va zamonaviy zonalarni tashkil qilish orqali foydalanuvchilarni kutubxona bilan yanada yaqinlashtirish, ularning ijodiy va o‘quv faolligini oshirish mumkin. Innovatsion dizayn va yangi formatlar kutubxonalarning jamiyatdagi rolini kuchaytirishga xizmat qiladi.





Foydalanilgan adabiyotlar ro‘yxati 
1. “The New Library: Ideas for the Future” (Peter J. Jacso) – Kutubxona makonlarini rivojlantirish, yangi tushunchalar va dizaynlarni o‘rganish.
2.“Designing the Modern Library: A Guide for Architects and Designers” (William S. H. Macmillan) – Kutubxonalar uchun zamonaviy dizayn yondashuvlari.
3. “Coworking: How to Start and Grow a Coworking Space” (Angel Kwiatkowski) – Kovorking makonlarining tashkil etilishi va rivojlanishi haqida.
4. “Social Libraries: Architecture and Design” (Martin L. Watson) – Kutubxonalar va ijtimoiy makonlar dizayni.
5.“The Library as Place: History, Community, and Culture” (David Carr) – Kutubxonalar va ularning ijtimoiy vazifalari.
6. “Library 2.0: A Guide to Participatory Library Service” (Jenny Bunn) – Kutubxona xizmatlarini yangilash va foydalanuvchilarni faol jalb qilish.
7. “The Reading Group Handbook: A Guide to Setting Up and Running a Successful Book Club” (Ronald H. Baugh) – O‘qish guruhlari va muhokama zallarini tashkil qilish.

